laion/Wikipedia-Exotic huggingface dataset:
ემინე ხათუნი

ემინე ხათუნი ( დ. 1398 — გ. 1449) — ოსმალეთის იმპერიის სულთნის, მეჰმედ I-ის მეორე ცოლი. სულთან მურად II-ის დედა. ემინე ხათუნი დაიბადა 1398 წელს ელბისტანში. ის იყო დულკადირიდის მეხუთე მმართველის, მუჰამედ ნასირედინ-ბეის ქალიშვილი. 1404 წელს შეეძინა ოსმალეთის იმპერიის მომავალი სულთანი მურად V. ემინე ხათუნი გარდაიცვალა 1449 წელს ბურსაში. დაკრძალულია მურადიეს მეჩეთში, ბურსაში. ↑ ,Sultan Mehmed I Han. Ministry of Culture and Tourism (Turkey). დაარქივებულია ორიგინალიდან — 11 ივნისი 2011. ციტირების თარიღი: 13 April 2011.
დევლეთ ხათუნი

დევლეთ ხათუნი (თურქ. Devlet Hatun, ოსმ. دولت خاتون; დ. ?, ქუთაჰია — გ. 1411, ბურსა, ოსმალეთის იმპერია) — ოსმალეთის სულთნის, ბაიაზიდ I-ის ცოლი. სულთან მეჰმედ I-ის და შეჰზადე ისა ჩელების დედა. დევლეთ ხათუნი გერმიანის მმართველის, იაქუფ II-ის (1388—1390, 1402—1411 და 1414—1429 წლებში) ქალიშვილი იყო. დევლეთ ხათუნი გარდაიცვალა შვილის ტახტზე ასვლამდე 2 წლით ადრე. დაკრძალულია ბურსაში, ტიურბეს აკლდამაში. ↑ Sultan Mehmed Çelebi Han. Министерство культуры и туризма Турции. დაარქივებულია ორიგინალიდან — 2013-09-02. ციტირების თარიღი: 2009-02-06. Felix M. Pareja, Islamologia, Roma, Orbis Catholicus, 1950. Hilda Pearson, James Douglas Pearson, E. Van Donzel (1989). The encyclopaedia of Islam. ISBN 978-90-04-08849-8.  Joseph von Hammer-Purgstall (1935). Histoire de l'Empire ottoman.  Альфонс де Ламартин (1851). Histoire de la Turquie 6 vol..
რესან ჰანიმეფენდი

რესან ჰანიმეფენდი დაბადების სახელი აიშე, სხვა სახელი — რეზანი ( დ. 28 მარტი, 1860 — გ. 31 მარტი, 1910) — ოსმალეთის 33-ე სულთნის, მურად V-ის ქართველი ცოლი.ფატმა სულთნის და ალიე სულთნის დედა. რესან ჰანიმეფენდი დაიბადა ომერ-ბეის და ფატმა ჰანიმის ოჯახში. მისი დაბადების სახელი იყო აიშე. აღსანიშნავია ის ფაქტი, რომ იგი ქართული წარმოშობისაა. რესანი მიიყვანეს სასახლეში ერთი წლის ასაკში თავის დასთან, გიულთენ ჰანიმთან ერთად. რესანს ასევე ჰყავდა ნახევარდა სახელად შაიესთე ჰანიმი. იგი მიიყვანეს აბდულმეჯიდ I-ის ქალიშვილის, სენიჰა სულთნის სასახლეში, სადაც მან და მისმა დამ მიიღეს განათლება. დის მსგავსად რესანიც მსახურობდა სასახლის კარზე. თუმცა მალე რესანი სულთან მურად V-მ შეამჩნია და 1877 წლის 2 ნოემბერს მასზე დაქორწინდა. მისი ქორწილის შემდეგ გიულთენი რესენის სეფექალი გახდა. მურად V-ის სხვა ცოლი, ფლიზთენ ჰანიმეფენდი შემდეგნაირად იხსენებს რესენს: მურად V-ის გარდაცვალების შემდეგ 1904 წელს რესანი ცხოვრობდა ჩირაგანის სასახლეში იქამდე სანამ 1908 წლის 16 დეკემბერს დაიწყებოდა მეორე კონსტიტუციური ერა. ჩირიგანის სასახლის დატოვების შემდეგ ის ცხოვრობდა თავის ქალიშვილთან, ფატმა სულთანთან ერთად. რესან ჰანიმეფენდი გარდაიცვალა 1910 წლის 31 მარტს სტამბოლში. დაკრძალულია ეიუფის სასაფლაოზე. Fanny Davis (1986). The Ottoman Lady: A Social History from 1718 to 1918. Greenwood Publishing Group. ISBN 978-0-313-24811-5. ოსმალეთის სულთნების ცოლები რესან ჰანიმეფენდი
სალიჰა სულთანი

სალიჰა სებქათი სულთანი ( დ. 1680 — გ. 1739) — ოსმალეთის იმპერიის სულთნის, მუსტაფა II-ის ხარჭა. სულთან მაჰმუდ I-ის დედა. ჰასეკი სულთანი, მოგვიანებით კი ვალიდე სულთანი. სალიჰა სულთანი დაიბადა სტამბოლში, თუმცა ის ბერძნული წარმოშობის იყო. 1696 წლის 2 აგვისტოს შეეძინა ოსმალეთის იმპერიის მომავალი სულთანი, შეჰზადე მაჰმუდი. 1730 წელს მაჰმუდი ოსმალეთის 24-ე სულთანი გახდა, ხოლო სალიჰამ კი ვალიდე სულთნის ტიტული დაიკავა. შვილის ოცდაოთხწლიანი მმართველობიდან მოხლოდ 8 წელი იცოცხლა. სალიჰა სებქათი სულთანი გარდაიცვალა 1739 წელს. დაკრძალულია თურჰან სულთნის სასაფლაოზე. ↑ Azapkapı Sebkati Valide Sultan Çeşmesi. დაარქივებულია ორიგინალიდან — 2016-02-04. ციტირების თარიღი: 2014-07-30. ↑ Padişah anneleri დაარქივებული 2012-01-12 საიტზე Wayback Machine. | Ibrahim Pazan Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 Yavuz Bahadıroğlu, Resimli Osmanlı Tarihi, Nesil Yayınları (Ottoman History with Illustrations, Nesil Publications), 15th Ed., 2009, ISBN 978-975-269-299-2 Women in Power 1700-1740. Worldwide Guide to Women in Leadership. ციტირების თარიღი: 2013-11-04. Medeniyetimi.com Valide Sultan Sebili[მკვდარი ბმული]
ნანკინის ხელშეკრულება

ნანკინის ხელშეკრულება — სამშვიდობო ხელშეკრულება, რომელიც დაიდო 1842 წლის 29 აგვისტოს ნანკინში, ცინის დინასტიასა და დიდი ბრიტანეთისა და ირლანდიის გაერთიანებულ სამეფოს შორის. ხელშეკრულების შედეგად დასრულდა ოპიუმის პირველი ომი (1840-1842 წწ.). ხელშეკრულების შედეგად დიდ ბრიტანეთს გადაეცა ჰონგ-კონგი, ჩინეთს დაეკისრა უდიდესი კონტრიბუცია (დაახლ. 21 მლნ დოლარი), ჩინეთის რამდენიმე პორტი (კანტონი, ამოი, ფუჯოუ, ნინბო, შანხაი) გაიხსნა სავაჭროდ ევროპელებისათვის. ნანკინის ხელშეკრულების დამატება იყო ჰუმენის ხელშეკრულება, რომელსაც ჩინეთმა და დიდმა ბრიტანეთმა 1843 წელს გუანჯოუსთან ახლოს მოაწერეს ხელი. ჩინეთში ნანკინის ხელშეკრულებას განიხილავენ, როგორც უთანასწოროს, რომელზეც ხელმოწერა ცინის დინასტიას აიძულეს. სამშვიდობო ხელშეკრულებების სია Original Treaty of Nanking in English-Chinese დაარქივებული 2014-05-14 საიტზე Wayback Machine. from National Palace Museum, Taipei English Text in London Gazette დაარქივებული 2013-07-21 საიტზე Wayback Machine. (Differs in some respects from Chinese text)
შეჰსუვარ სულთანი

ჰასეკი შეჰსუვარ ვალიდე სულთანი ( დ. 1682 — გ. 27 აპრილი, 1756) — ოსმალეთის სულთნის, მუსტაფა II-ის მეოთხე ცოლი. სულთან ოსმან III-ის დედა. ვალიდე სულთანი. შეჰსუვარ სულთანი დაიბადა 1682 წელს. დაბადების სახელი იყო მარია. ის იყო სერბული წარმოშობის. ორი წლის განმავლობაში იყო ვალიდე სულთანი. გარდაიცვალა 1756 წლის 27 აპრილს შვილის გარდაცვალებამდე ერთი წლით ადრე. შეჰსუვარ სულთანი დაკრძალულია ნუროსმანიეს მეჩეთში. ↑ E.J. Brill's First Encyclopaedia of Islam, 1913-1936, Martijn Theodoor Houtsma, 1987 ↑ Sultan III. Osman Han. Republic of Turkey Ministry of Culture and Tourism. დაარქივებულია ორიგინალიდან — 2013-03-17. ციტირების თარიღი: 2014-07-30.
The Pineapple Thief

The Pineapple Thief — ბრიტანული ინდი როკ ჯგუფი. იგი 1999 წელს სომერსეტში (ინგლისი) ბრიუს სურდის მიერ ჩამოყალიბდა. ჯგუფს გამოცემული აქვს 10 სტუდიური ალბომი. სტუდიური ალბომები Abducting the Unicorn (1999) 137 (2001) Variations on a Dream (2003) 10 Stories Down (2005) Little Man (2006) What We Have Sown (2007) Tightly Unwound (2008) Someone Here Is Missing (2010) All the Wars (2012) Magnolia (2014) Your Wilderness (2016) Dissolution (2018) Versions of the Truth (2020) Give It Back (2022) It Leads to This (2024) სხვა გამოცემები 2001 - "Sherbert Gods" (7" სინგლი) 2003 - Live (DVD 10 ცოცხალი სიმღერით და 4 ახალი სტუდიური ჩანაწერით) 2004 - 12 Stories Down (10 Stories Down-ის ნაწყვეტები) 2005 - 4 Stories Down (10 Stories Down-ის სემპლერი /EP) 2008 - „Shoot First'“(მაქსი სინგლი) 2009 - The Dawn Raids Volume 1 (4 სიმღერიანი EP) 2009 - The Dawn Raids Volume 2 (4 სიმღერიანი EP) 2009 - 3000 Days (კომპილაციური ალბომი, რემასტერი) 2010 - Nothing at Best (მხოლოდ ჩამოსატვირთი სინგლი) 2010 - Show a Little Love (33-წუთიანი EP) 2010 - Someone Here Is Live (მხოლოდ ჩამოსატვირთი საკონცერტო ალბომი, ჩაწერილი 2010 წლის ოქტომბერში, ევროპული ტურნეს დროს) ვიდეო ალბომები 2003 - Live 2003 2008 - Live at the Half Moon, Putney მუსიკალური ვიდეოები 2008 - Shoot First 2010 - Nothing at Best 2010 - Show a Little Love ოფიციალური საიტი Kscope-ის მინი საიტი The Pineapple Thief-ის სიახლეები Kscope-ზე დაარქივებული 2009-01-24 საიტზე Wayback Machine. ოფიციალური MySpace ოფიციალური Facebook ↑ PINEAPPLE THIEF music, discography, MP3, videos and reviews. Progarchives.com. ციტირების თარიღი: 2011-03-10.
რაბია შერმი სულთანი

რაბია შერმი კადინ ეფენდი (დ. 1698 — გ. 1732) — ოსმალეთის სულთნის, აჰმედ III-ის ცოლი. აბდულჰამიდ I-ის, რაბია სულთნის და ზეინებ სულთნის დედა. რაბია შერმი სულთანი დაიბადა 1698 წელს უნგრეთში. მისი დაბადების სახელი იყო იდა კოვაჩი. 1725 წლის 20 მარტს შეეძინა ოსმალეთის იმპერიის მომავალი სულთანი — შეჰზადე აბდულჰამიდი. რაბია შერმი სულთანი 1732 წელს შვილის ტახტზე ასვლამდე გარდაიცვალა.. დაკრძალულია იენი ჯამის მეჩეთში, თურჰან სულთნის სასაფალოზე. ↑ Yavuz Bahadıroğlu, Resimli Osmanlı Tarihi, Nesil Yayınları (Ottoman History with Illustrations, Nesil Publications), 15th Ed., 2009, page 363, ISBN 978-975-269-299-2 ↑ Ottoman Research Foundation (in Turkish); reveals the results of recent investigations and announce her name as "Râbi'a Şerm-î (Sharmî) Kadın Efendi". Ottoman Sultans Web Page. დაარქივებულია ორიგინალიდან — 2018-12-24. ციტირების თარიღი: 2010-12-14. ↑ Sultan Abdül Hamid I Khan. Ministry of Culture and Tourism (Turkey). დაარქივებულია ორიგინალიდან — 2012-04-02. ციტირების თარიღი: 2009-02-06. Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback).
აიშე სენიეფერვერ სულთანი

აიშე სენიეფერვერ ვალიდე სულთანი( დ. 1761 — გ. 11 დეკემბერი 1828) — ოსმალეთის სულთნის, აბდულჰამიდ I-ის ცოლი. მუსტაფა IV-ს დედა. ვალიდე სულთანი. აიშე სენიეფერვერ სულთანი 1761 წელს დაიბადა. ის წარმოშობით ბულგარელი იყო. დაბადების სახელი სოფია იყო. შვილის მოკლე მმართველობის დროს, 1807 — 1808 წლებში ვალიდე სულთნის ტიტული ეკავა. შვილის გარდაცვალების შემდეგ 20 წელი იცოცხლა და 1828 წლის 11 დეკემბერს გარდაიცვალა. დაკრძალულია ეიუფ სულთნის მეჩეთში. ↑ E.J. Brill’s First Encyclopaedia of Islam, 1913—1936, Martijn Theodoor Houtsma, 1987 ↑ Geneoology of Daniel Thomas Rogers ↑ Bahadıroğlu 2007, p. 395. sfn error: no target: CITEREFBahadıroğlu2007 (help)
ბეზმიალემ სულთანი

ბეზმიალემ ვალიდე სულთანი ( დ. 1807 — გ. 2 მაისი, 1853, სტამბოლი, ოსმალეთის იმპერია) — ოსმალეთის სულთნის, მაჰმუდ II-ის პირველი ცოლი. სულთან აბდულმეჯიდ I-ის დედა. ვალიდე სულთანი. ბეზმიალემ სულთანი დაიბადა 1807 წელს. ის იყო ქართული წარმოშობის. მისი შვილი 16 წლის იყო, როცა ტახტზე ავიდა. თვითონ ბეზმიალემი ამ დროს 32 წლის წლის იყო. მისი შვილის მმართველობის დროს დაახლოებით თოთხმეტი წელი იყო ვალიდე სულთანი. აბდულმეჰიდ I-ს ძალიან უყვარდა დედა, რაც იმაში გამოიხატებოდა, რომ მასთან გადიოდა კონსულტაცია ბევრ სახელმწიფო საკითხზე. ბეზმიალემ სულთანი გარდაიცვალა 1853 წლის 2 მაისს დოლმაბაჰჩეს სასახლეში. დაკრძალულია მაჰმუდ II-ის სასაფლაოზე. 1855 წელს აბდულმეჯიდ I-მა დედის ხსოვნისთვის ააშენა ბეზმიალემ ვალიდე სულთნის მეჩეთი. როგორც სულთნების დედების უმრავლესობა, ბეზმიალემ სულთანიც ეწევოდა ქეველმოქმედებას. თოფქაფის რაიონში და სტამბოლის სხვა რაიონებში აშენდა შადრევნები. 1843 წელს ორგანიზებული იქნა საქველმოქმედო ფონდი. 1850 წელს აშენდა სკოლა გოგნებისთვის და სხვა საგანმანათლებლო ინსტიტუტები. ↑ E.J. Brill's First Encyclopaedia of Islam, 1913-1936, Martijn Theodoor Houtsma, 1987 ↑ Bezmi Alem Valide Sultan, Gürcistan Dostluk Derneği. დაარქივებულია ორიგინალიდან — 2013-11-02. ციტირების თარიღი: 2014-07-30. ↑ Bezmiâlem Valide Sultan, Bezmiâlem Vakıf Üniversitesi Tıp Fakültesi Hastanesi. დაარქივებულია ორიგინალიდან — 2012-06-06. ციტირების თარიღი: 2014-07-30.
აკარაის მთები

აკარაის მთები (პორტ. Serra Acaraí; ფრანგ. Montes Acaraí) — ტენიანი, ტყიანი, დაბალმთიანი მაღლობი რეგიონი გაიანის სამხრეთ ნაწილში. ქედი გადაჭიმულია ბრაზილია-გაიანის საზღვრის გასწვრივ. აკარაი ერთ-ერთია გაიანაში არსებული მთის ოთხი მასივიდან (დანარჩენი სამია იმატაკა, კანუკუ და პაკარაიმა). აკარაის მასივში იღებს სათავეს გაიანის უდიდესი მდინარე ესეკიბო, ასევე მდინარე კორანტეინი. მთებში მდებარეობს ვაი-ვაის ხალხის ერთადერთი სოფელი; ეს ხალხი იმ ტომების შთამომავალია, რომლებიც ერთ დროს ამ არეალში სახლობდნენ. მთების უმაღლესი წერტილი ზღვის დონიდან 1 009 მეტრზე მდებარეობს. ქედი ვრცელდება აღმოსავლეთისკენ, სადაც უერთდება ტუმუკ-უმაკის მთებს, საფრანგეთის გვიანისა და სურინამის საზღვრის გასწვრივ. The Guyana Story, Chapter 3
იმატაკის მთები

იმატაკის მთები — მთის მასივი ჩრდილო-დასავლეთ გაიანასა და ჩრდილო-აღმოსავლეთ ვენესუელაში. მთები უკიდურესად მდიდარია ტყით, წყლითა და მინერალური რესურსებით. დადასტურებულია რკინის მადნის უზარმაზარი ოდენობა. გაიანის ტერიტორიაზე აღმოჩენილია მანგანუმის დეპოზიტები, ასევე ოქრო და ალმასი. Imataka Mountains - Geographic.org კოორდინატები: 7°45′ ჩ. გ. 61°00′ დ. გ.﻿ / ﻿7.750° ჩ. გ. 61.000° დ. გ.﻿ / 7.750; -61.000
კანუკუს მთები

კანუკუს მთები — მთების ჯგუფი გაიანაში, ზემო ტაკუტუ-ზემო ესეკიბოს რეგიონში. მთების სახელი ადგილობრივი ვაპიშანას ენაზე „ტყეს“ ნიშნავს. აღმოსავლეთ და დასავლეთ კანუკუს მთებს ერთმანეთისგან მდინარე რუპუნუნი ჰყოფს. რეგიონის დაბლობ ტყეებში გავრცელებულია გაიანაში ცნობილ ფრინველთა სახეობების 60%. ასევე, აქ ბინადრობს ძუძუმწოვართა 150 სახეობა, რაც გაიანის ძუძუმწოვრების 80%-ია. ძირითად სახეობებს შორისაა ბრაზილიური წავი, სამხრეთამერიკული არწივი და თევზი არაპაიმა. კანუკუს მთების ველურ ბუნებას საფრთხეს უქმნის ბოლო წლებში მის სიახლოვეს გაყვანილი საგზაო სისტემა, რომელიც გაიანის სანაპირო ზოლს ქვეყნის შიდა ნაწილთან და ბრაზილიასთან აკავშირებს. Kanuku Mountains in Guyana - Guyanesepride.com დაარქივებული 2009-02-09 საიტზე Wayback Machine. ↑ 1991 Guyana West Kanukus RAP (PDF). ციტირების თარიღი: 1993-07-01.
რომელუ ლუკაკუ

რომელუ ლუკაკუ (ნიდერლ. Romelu Lukaku; დ. 13 მაისი, 1993, ანტვერპენი) — ბელგიელი ფეხბურთელი, ბელგიის ეროვნული ნაკრებისა და „ნაპოლის“ თავდამსხმელი. ლუკაკუ ბელგიის ნაკრების ყველა დროის ბომბარდირია 68 გატანილი გოლით. მონაწილობა აქვს მიღებული 2014 და 2018 წლის მსოფლიოს ჩემპიონატებში, ისევე როგორ 2016 წლის ევროპის ჩემპიონატში. განახლდა: 1 ივლისი, 2024 ანდერლეხტი: ბელგიის პირველი დივიზიონი: 2009–10 ინტერ მილანი სერია A : 2020–21 უეფა-ს ევოპა ლიგის ფინალისტი: 2019–20 ბელგია მსოფლიო ჩემპიონატის მესამე ადგილოსანი: 2018 შეგიძლიათ იხილოთ მედიაფაილები თემაზე „რომელუ ლუკაკუ“ ვიკისაწყობში. ოფიციალური საიტი ევერტონის პროფილი დაარქივებული 2014-06-16 საიტზე Wayback Machine. რომელუ ლუკაკუ — Topforward სანაკრებო სტატისტიკა — Belgian FA რომელუ ლუკაკუ — სტატისტიკა საიტზე Soccerbase.com (ინგლისური) ↑ Romelu Menama Lukaku. Soccerway. Global Sports Media. ↑ Romelu Lukaku. „Barry Hugman's Footballers“. ციტირების თარიღი: 29 მაისი, 2017. ↑ Romelu Lukaku: Overview. Premier League. ციტირების თარიღი: 21 დეკემბერი, 2017. ↑ Duivels winnen geen zieltjes met krappe oefenzege, Lukaku topschutter aller tijden. დაარქივებულია ორიგინალიდან — 2017-11-17. ციტირების თარიღი: 2018-06-29. ↑ McNulty, Phil (14 July 2018). „Belgium 2–0 England“. BBC Sport. ციტირების თარიღი: 12 აგვისტო, 2019. შეამოწმეთ თარიღის პარამეტრი |access-date=-ში (დახმარება)
აშურდან II

აშურდან II (Aššur-dān II) — ახალი ასურული იმპერიის მეფე (ძვ. წ. 935 –ძვ. წ. 911). აშურდან II მისი მამის ტიგლათფილესერ II-ის გარდაცვალების შემდეგ გამეფდა ძვ.წ. 935 წელს და იმეფა გარდაცვალებამდე ძვ. წ. 911 წლამდე დაახლოებით 23-24 წელი, მისი გარდაცვალების შემდეგ მმართველობა მისმა ვაჟმა ადად-ნირარი II-მ განაგრძო. აშურდან II-მ საბოლოოდ შეძლო და გადალახა ის კრიზისი, რომლებიც ასურელ ხალხს და ასურეთის ქვეყანას დიდი ხნის მანძილზე აწუხებდა. მან ააშენა ქალაქები და ციხესიმაგრეები, ასევე ყველა პროვინციაში აშენა სამთავრობო შენობები (ოფისები), ეხმარებოდა გლეხებს და მათ მიწათმოქმედებისათვის საჭირო სამეურნეო ინვენტარით ამარაგება. აშურდან II ცდილობდა დაკნინებული ასურეთი პირვანდელ საზღვრებში დაებრუნებინა. მან სამხედრო კამპანია წამოიწყო მომთაბარე არამეელების წინააღმდეგ. დაიბრუნა ტერიტორიები, რომლებიც სალმანასარ II-ის და აშურრაბი II-ის დროს დაიკარგა, სამხედრო მოქმედებების დროს მოპოვებული დიდძალი ნადავლი და პირუტყვი კი იმ დროს ასურეთის დედაქალაქ აშურში წაიღეს. ასევე ნახსენებია მოგზაურობა კადმუხუს და კირიურუს ტერიტორიებზე. ანალებში ამ მეფეზე ინფორმაცია არ მოიპოვება, რომლის საფუძველზეც შეიძლებოდა გვემსჯელა აშურდან II-ის დიდ გამარჯვებებზე. აქედან გამომდინარე, იქმნება შთაბეჭდილება, რომ ასურეთის არმის ღია ბრძოლების დასაწყებად ჯერ კიდევ სუსტი იყო. ისტორიაში ასევე აღნიშნულია ასურეთის არმიისთვის საომარი ეტლების გადაცემის ფაქტი, რაც შეიძლება არმიის გაძლიერების მცდელობად ჩავთვალოთ. აშურში აშურდან II-მ, მისი წარწერის თანახმად, აღადგინა ტიგლათფილესერ I-ის მიერ აშენებული და მოგვიანებით დანგრეული „ოსტატების კარიბჭე“. აშურდან II-ის შემდეგ იმეფა კიდევ ოთხმა ნიჭიერმა მეფემ, რომლებმაც წარმატებით განაგრძეს აშურდანის მიერ დაწყებული საქმე, რომელიც ასურეთის იმდროინდელი მსოფლიოს ძირითად ქვეყნად არსებობას გულისხმობდა. აშურდან II-ის მეფობით დაიწყო ასურეთის იმპერიის არსებობა, რომელმაც ძვ.წ. 609 წლამდე იარსება. ასურეთის მეფე აშურდან II დაარქივებული 2015-06-04 საიტზე Wayback Machine. მესოპოტამიის ისტორია - აშურდან II დაარქივებული 2014-07-25 საიტზე Wayback Machine. აშურდან II, ასურეთის მეფე
კუნსტკამერა

კუნსტკამერა (გერმ. Kunstkammer – იშვიათი ნივთების კაბინეტი) — პირველი მუზეუმი რუსეთში, დააარსა პეტრე დიდმა ნევის პირას ზამთრის სასახლის მოპირდაპირედ. პეტრინის ბაროკოს სტილის შენობა მუზეუმისთვის 1727 წელს გაიხსნა. პეტრე დიდმა მუზეუმი მიუძღვნა „ბუნებისა და ადამიანთა უცნაურობებისა და იშვიათობების“ შენახვას. ცარის პირადი კოლექცია, რომელიც თავდაპირველად ზაფხულის სასახლეში ინახებოდა, სხვადასხვა ანომალიების მქონე ადამინისა და ცხოველთა პლაცენტების დიდ რაოდენობას შეიცავდა. ერთ-ერთი ყველაზე შემაძრწნუნებელი ამ კოლექციიდან ეკატერინე I-ის საყვარლის უილჰელმ მონსისა და მისი დის ანა მონსის თავებია, დღემდე შენახული ალჰოკოლის კოლბებში. 1716 წელს პეტრემ მინერალთა კაბინეტი დაამატა კუნსტკამერას, სადაც გდანსკის ექიმისგან შეძენილი 1195 მინერალთა კოლექცია შეიტანა. კოლექციას რუსული მინერალებიც დაემატა და საზოგადოებისთვის 1719 წელს გაიხსნა. შემდგომში ეს კოლექცია საფუძველი გახდა ფერშმანის მინერალოგიური მუზეუმის შექმნისთვის, რომელიც ამჟამად მოსკოვში მდებარეობს. 1830-იან წლებში კუნსტკამერის კოლექციები გაიფანტა ახლად შექმნილ იმპერიულ მუზეუმებში, რომელთა შორის ყველაზე მნიშვნელოვანი იყო ანთროპოლოგიისა და ეთნოგრაფიის მუზეუმი, შექმნილი 1879 წელს, და რომლის კოლექციაში 2 მილიონამდე ნივთი იყო. ეს მუზეუმი დღემდე კუნსტკამერაში მდებარეობს და პეტრე დიდის სახელს ატარებს 1903 წლიდან. მუზეუმის ოფიციალური საიტი. დაარქივებული 2007-01-21 საიტზე Wayback Machine. სანქტ-პეტერბურგის ღირსშესანიშნაობები სასახლეები • ხიდები • ტაძრები • ძეგლები • არხები • კუნძულები • სანაპიროები • ბაღები და პარკები • თეატრები • სასწავლებლები მუზეუმები: ერმიტაჟი • რუსული მუზეუმი • პუშკინის ბინა • სამხედრო-ისტორიული მუზეუმი • სამხედრო-საზღვაო მუზეუმი ტაძრები: პეტრეპავლეს ტაძარი • ალექსანდრე ნეველის ლავრა • ყაზანის ტაძარი • ისააკის ტაძარი • სპას-ნა-კროვი • ჩესმენსკის ეკლესია • სმოლნის ტაძარი • ქუჩები და მოედნები: ლიტეინი • ლიგოვკა • მარსოვო პოლე • ნევსკი • სადოვაია ულიცა სხვა ობიექტები: პეტრე-პავლეს ციხესიმაგრე • ადმირალტეისტვო • კუნსტკამერა • ავრორა • პეტრე I-ის სახლი • მიხაილოვსკი სასახლე • ზაფხულის ბაღი • ბოტანიკური ბაღი • ზამთრის სასახლე • სენატის მოედანი • ბრინჯაოს მხედარი • სასახლის მოედანი • კლოდტის ცხენები • პეტროგრადის მხარე • ახალი ჰოლანდია • უნივერსიტეტი • მთავარი შტაბის არკა • სმოლნი • ნარვის კარიბჭე • ნეკროპოლი • გოსტინი დვორი • ცირკი • ზოოპარკი  • მეტრო
თირიმიუჟგან სულთანი

თირიმიუჟგან კადინ ეფენდი (თურქ. Tîr-î-Müjgan Kadın Еfendi) ( დ. 16 აგვისტო, 1819, ჩერქეზეთი — გ. 2 ნოემბერი, 1853, ბეილერბეის სასახლე, უსქუდარი, სტამბოლი) — ოსმალეთის სულთნის, აბდულმეჯიდ I-ის ცოლი. სულთან აბდულჰამიდ I-ის დედა. ერთ-ერთი ვერსიით თირიმიუჟგან სულთანი ეკუთვნოდა ჩერქეზ შაპსუგებს. მეორე ვერსიით კი ის იყო სომეხი ვაჭრის ქალიშვილი ტრაპიზონიდან. 1841 წლის 10 ნოემბერს თირიმიუჟგან სულთანი გახდა აბდულმეჯიდის მეთოთხმეტე (მოგვიანებით მეცამეტე) მეუღლე. მას შეეძინა 2 შვილი: ვაჟი აბდულჰამიდ II (22 სექტემბერი 1842 — 10 თებერვალი 1918) ქალიშვილი სენიჰა სულთანი (12 ნოემბერი 1852 — 15 სექტემბერი 1931) . თირიმიუჟგანი გარდაიცვალა როცა მისი ვაჟი 10 წლის იყო. შეჰზადეს აღზრდა-განათლება თავის თავზე სულთნის სხვა ცოლმა — ფირისთუ კადინ ეფენდიმ აიღო, ამიტომ აბდულჰამიდ II-ის მმართველობის დროს ვალიდე სულთანი ის იყო.. ფირისთუ კადინ ეფენდი ოსმალეთის იმპერიაში ბოლო ვალიდე სულთანი იყო. თირიმიუჟგან სულთანი გარდაიცვალა 1853 წლის 2 ნოწმბერს ტუბერკულოზით, ბეილერბეის სასახლეში. დაკრძალულია ჰავათინის სასაფალოზე, ახალ მეჩეთში. ↑ Sicil-i Osmani, Mehmet Süreyya Bey, Tarih Vakfı Yurt Yayınları, ISBN 975-333-038-3 İstanbul, 1996. ↑ Genealogy of the Ottoman Royal Family. დაარქივებულია ორიგინალიდან — 2013-09-02. ციტირების თარიღი: 2014-07-31. ↑ Yavuz Bahadıroğlu, Resimli Osmanlı Tarihi, Nesil Yayınları (Ottoman History with Illustrations, Nesil Publications), 15th Ed., 2009, page 505, ISBN 978-975-269-299-2 ↑ თარგი:Книга ↑ Alan Palmer, Bir Çöküşün Yeni Tarihi, İstanbul: Sabah Kitapları, 1993, ISBN ISBN 975-7339-00-8 Invalid ISBN. ↑ Consorts Of Ottoman Sultans (in Turkish), according to more recent investigations, proclaims her name as Tîr-î-Müjgan Üçüncü Kadın Efendi. Ottoman Web Page. დაარქივებულია ორიგინალიდან — 2013-05-26. ციტირების თარიღი: 2010-12-17. ↑ Sultan Abdülhamid II Khan. Министерство культуры и туризма Турции. დაარქივებულია ორიგინალიდან — 2013-09-02. ციტირების თარიღი: 2010-12-17. Leslie Peirce, The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback). Tirimüjgan Sultan özet bilgi დაარქივებული 2012-06-20 საიტზე Wayback Machine.
გიულჯემალ ქადინ ეფენდი

გიულჯემალ ქადინ ეფენდი (თურქ. Gülcemal Kadın Efendi, ოსმ. گل‌جمال سلطان; დ. 1826 — გ. 16 ნოემბერი 1851 ან 29 დეკემბერი 1895) — ოსმალეთის სულთნის, აბდულმეჯიდ I-ის პირველი ცოლი. სულთან მეჰმედ V-ის დედა. გიულჯემალ ქადინ ეფენდი დაიბადა დაახლოებით 1826 წელს. ის იყო ალბანური წარმოშობის. მისი ნამდვილი სახელი სოფია იყო. მას შეეძინა ერთი ვაჟი, შეჰზადე მეჰმედი და ოთხი წალიშვილი:ფატმა სულთანი, ჰატიჯე სულთანი, რეფია სულთანი, რუქიე სულთანი. გიულჯემალ ქადინ ეფენდი დაკრძალულია ჰავატინის სასაფლაოზე, სტამბოლის ახალ მეჩეთში. ↑ გიულჯემალ ქადინ ეფენდი. დაარქივებულია ორიგინალიდან — 2012-11-10. ციტირების თარიღი: 2014-07-31. ↑ Caroline Finkel, Osman's Dream: The Story of the Ottoman Empire, 1300-1923, Basic Books, 2005. — 660 p, ISBN 9780465023967. Sultan V. Mehmed Reşad Han. Ministry of Culture and Tourism (Turkey). დაარქივებულია ორიგინალიდან — 2013-05-30. ციტირების თარიღი: 2009-02-06.
გიულიუსთიუ ქადინ ეფენდი

გიულიუსთიუ ქადინ ეფენდი (თურქ. Gülüstü Kadın Efendi) ან გიულიუსთიუ მიუნირე ქადინ ეფენდი (თურქ. Gülistan Münire Kadınefendi) (დ. 1831 - მაისი 1861) — ოსმალეთის სულთნის, აბდულმეჯიდ I-ის ცოლი. უკანსანკელი სულთნის, მეჰმედ VI-ის დედა. გიულიუსთიუ ქადინ ეფენდი იყო ქელეშ-ბეგ შარვაშიძის შვილიშვილი და მაშასადამე აფხაზეთის სამთავრო გვარის წევრი. მას შეეძინა ორი შვილი: მეჰმედ VI და მედიჰა სულთანი. მისი ვაჟი მეჰმედი გახდა ოსმალეთის იმპერიის 36-ე და უკანასკნელი სულთანი. გიულისუთიუ გარდაიცვალა 1861 წელს შვილის დაბადებიდან 3 თვის შემდეგ. დაკრძალულია ფათიჰის მეჩეთში. ↑ Aredba, Rumeysa; Açba, Edadil (2009) Sultan Vahdeddin'in San Remo günleri. Timaş Yayınları, გვ. 73. ISBN 978-9-752-63955-3.  ↑ Gülüştü Münire Valide Sultan Türbesi. დაარქივებულია ორიგინალიდან — 2010-02-05. ციტირების თარიღი: 2014-07-31.
ფერთევნიალ სულთანი

ფერთევნიალ ვალიდე სულთანი (თურქ. Pertevniyal Valide Sultan; დ. 1812, ვლახეთი — 5 თებერვალი 1883, სტამბოლი, ოსმალეთის იმპერია) — ოსმალეთის სულთნის, მაჰმუდ II-ის მეორე ცოლი. სულთან აბდულაზიზის დედა. ვალიდე სულთანი. ფერთევნიალ სულთანი დაიბადა 1812 წელს ვლახეთის სამთავროში. მისი ნამდვილი სახელი ჰასნა ბესიმე იყო. 1861 წლის 25 ივნისს, სულთან აბდულმეჯიდის გარდაცვლაების შემდეგ ტახტზე მისი შვილი აბდულაზიზი ავიდა, თვითონ ფერთევნიალი კი ვალიდე სულთანი გახდა. შვილის მმართველობის ბოლომდე იყო ვალიდე სულთანი. შვილის გარდაცვალების შემდეგ მისი ვალიდე სულთნობის ერა დასრულდა, თუმცა ამის შემდეგ მან კიდევ 7 წელი იცოცხლა. გარდაიცვალა 1883 წლის 5 თებერვალს დოლმაბაჰჩეს სასახლეში, სტამბოლში. დაკრძალულია ფერთევნიალ ვალიდე სულთნის მეჩეთში. ↑ E.J. Brill’s First Encyclopaedia of Islam, 1913—1936, Martijn Theodoor Houtsma, 1987 ↑ Geneology of Daniel Thomas Rogers Pertevniyal Anadolu Lisesi
ჰაიმე ხათუნი

ჰაიმე ხათუნი — ლეგენდების თანახმად სულეიმან-შაჰის მეუღლე. ოსმალეთის იმპერიის პირველი სულთნის, ოსმან I-ის ბებია. არ მოიხსენიება არცერთ ისტორიულ წყაროში. ↑ Alderson, A. D., The Structure of the Ottoman Dynasty, Oxf.: Clarendon Press, 1956, P. 162 ↑ Sakaoğlu, Necdet. Bu mülkün kadın sultanları: Vâlide sultanlar, hâtunlar, hasekiler, kadınefendiler, sultanefendiler (тур.). — Oğlak Yayıncılık, 2015. — С. 28. — ISBN 978-9-753-29623-6.
კარლოს მარჩენა

კარლოს მაჩენა (ესპ. Carlos Marchena დ. 31 ივლისი, 1979) — ესპანელი ფეხბურთელი. ნაკრების შემადგენლობაში მოგებული აქვს ევროპისა (ევრო 2008) და მსოფლიოს (მუნდიალი 2010) ჩემპიონატები. შეგიძლიათ იხილოთ მედიაფაილები თემაზე „კარლოს მარჩენა“ ვიკისაწყობში. BDFutbol profile National team data კარლოს მარჩენა — ფიფას ჩანაწერი[დაარქივებული]
არტაშეს II

არტაშეს II (სომხ. Արտաշես Բ) — დიდი სომხეთის მეფე (ძვ. წ. 34 - ძვ. წ. 20) არტავაზდ II-ის ძე. ებრძოდა რომის იმპერიის ექსპანსიას. გაანადგურა სომხეთში დარჩენილი რომაელთა გარნიზონები. რომაელებთან ბრძოლაში დამარცხდა და პართიაში გაიქცა. პართიის სამეფოს დახმარებით ძვ. წ. 30 წელს სომხეთში დაბრუნდა, რომაელებთან სამშვიდობო ხელშეკრულება დადო და აღადგინა სომხეთის დამოუკიდებლობა. ძვ. წ. 20 წელს რომის იმპერატორმა ავგუსტუსმა ომი დაიწყო პართიისა და სომხეთის წინააღმდეგ. როდესაც რომაელთა ლაშქარი სომხეთის საზღვრებს მიადგა, არტაშეს II ღალატით მოკლეს. ჯანაშია ლ., ქართული საბჭოთა ენციკლოპედია, ტ. 1, თბ., 1975. — გვ. 587-588. M. Sicker, The Pre-Islamic Middle East (Google eBook), Greenwood Publishing Group, 2000 M. Bunsen, Encyclopedia of the Roman Empire, Infobase Printing, 2009 T. Daryaee, The Oxford Handbook of Iranian History, Oxford University Press, 2012 Coinage and information on Artaxias II